title: 2007/539/ЕО: Решение на Комисията от 4 юли 2007 година относно прекратяване на антидъмпинговата процедура във връзка с вноса на някои системи за камери с произход от Япония

text:
               31.7.2007

               BG

               Официален вестник на Европейския съюз

               L 198/32

      РЕШЕНИЕ НА КОМИСИЯТА

   от 4 юли 2007 година
   относно прекратяване на антидъмпинговата процедура във връзка с вноса на някои системи за камери с произход от Япония
   (2007/539/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност (1) („Основен регламент“), и по-специално член 9 от него,
   след консултация с Консултативния комитет,
   като има предвид, че:
   A.   НАСТОЯЩО РАЗСЛЕДВАНЕ

               (1)

               На 4 април 2006 г. Комисията получи жалба относно предполагаемия вредоносен дъмпинг за внос на някои системи за камери с произход от Япония.

               (2)

               Жалбата бе депозирана от Grass Valley Nederland BV, действаща от името на производители от Общността, представляващи основна част от общото производство на Общността на някои системи за камери съгласно член 4, параграф 1 и член 5, параграф 4 от Основния регламент.

               (3)

               Жалбата съдържаше prima facie доказателство за съществуването на дъмпинг и на произтичаща от него материална щета, което се счете за достатъчно основание за започването на антидъмпингова процедура.

               (4)

               Комисията, чрез известие („известие за започване на процедура“), публикувано в Официален вестник на Европейския съюз
                   (2), съответно започна антидъмпингова процедура във връзка с вноса в Общността на някои системи за камери, понастоящем попадащи под кодове по КН ex 8525 80 19, ex 8528 49 35, ex 8528 49 91, ex 8528 59 90, ex 8529 90 92, ex 8529 90 97, ex 8537 10 91, ex 8537 10 99 и 8543 70 90 (кодове по КН от 1 януари 2007 г.) и с произход от Япония.

               (5)

               Известието за започване на процедура определи, че продуктът „някои системи за камери с произход от Япония“ се състои от:

                           а)

                           глава за камера:

                                       i)

                                       с вграден визьор, връзка с визьора или такава възможност,

                                       ii)

                                       с вграден оптичен блок, фронтален модул или подобно устройство (виж описанието по-долу), връзка или възможност за връзка,

                                       iii)

                                       които представляват една единица с главата и адаптора на камерата, монтирани в общ корпус, или отделно;

                           б)

                           адаптор за камера: той може да е вграден или не в главата на камерата;

                           в)

                           оптичен блок, фронтален модул или подобен уред с един или повече светлочувствителни елемента, където ефективният диагонален размер на сканиращата повърхност е равен на или по-голям от 6 mm. Те могат да са вградени или не в главата на камерата;

                           г)

                           визьор: той може да е вграден или не в главата на камерата;

                           д)

                           базова станция или единица за управление на камера (CCU), свързани към камерата посредством кабел или по-друг начин, например безжична връзка;

                           е)

                           операционен панел за управление (OCP) или еквивалентно устройство, служещо за управление на индивидуални камери (например за настройка на цветовете, отваряне на обектива или диафрагмата);

                           ж)

                           главен панел за управление (MCP) или главна единица за нагласяване (MSU) с индикация за избрана камера, за преглед и регулиране на няколко отдалечени камери;

                           з)

                           адаптор за обектив от типа „box type“ като Large Lens Adapter или SuperXpander, който позволява преносими камери да се използват с обективи от типа „box type“.

                     внесени поотделно или заедно и с произход от Япония.
               Не се изисква винаги системите за камери да се съставени от всички горепосочени компоненти.
               Гореспоменатите различни компоненти (не главата на камерата) на системата за камера не могат да функционират поотделно и не могат да бъдат използвани извън системата за камера, произведена от определен производител.
               Обективи и записващи устройства, които не се намират в един и същ корпус с главата на камерата, не се включват в продукта.
               Разглежданият продукт позволява да се използва за излъчване, събиране на новини, цифрова кинематография или професионални приложения. Професионалните приложения включват (но не са ограничени до) използването на тези системи за създаване на образователни, забавни, рекламни или документални видеоматериали, както за вътрешно, така и за външно разпространение.

               (6)

               Продуктът, обхванат от Регламент (ЕО) № 2042/2000 на Съвета (3), например телевизионни системи за камери с произход от Япония, понастоящем попадащи под кодове по КН ex 8525 80 19, ex 8528 49 35, ex 8528 49 91, ex 8528 59 90, ex 8529 90 92, ex 8529 90 97, ex 8537 10 91, ex 8537 10 99 и 8543 70 90 (кодове по КН от 1 януари 2007 г.), се вмества изцяло в определението на горепосочения продукт. През декември 2006 г. с Регламент (ЕО) № 1910/2006 (4) Съвета потвърди тези мерки след преразглеждане с оглед изтичане на срока на действие в съответствие с член 11, параграф 2 от основния регламент („първоначалните мерки“). Първоначалните мерки са извършени паралелно с Регламент (ЕО) № 906/2007 на Съвета (5).

               (7)

               Комисията официално уведоми производителите-износители, вносителите и асоциациите на вносители или износители, за които беше известно, че са засегнати, представителите на страната на износ, потребители, потребителски организации и производителя-жалбоподател от Общността за започване на разследването. На заинтересованите страни беше дадена възможност да представят своето мнение писмено и да поискат изслушване в срока, посочен в известието за започване, и бяха изпратени въпросници до всички засегнати страни.

         Б.   ОТТЕГЛЯНЕ НА ЖАЛБАТА И ПРЕКРАТЯВАНЕ НА ПРОЦЕДУРАТА

               (8)

               Grass Valley Nederland B.V. официално оттегли своята жалба с писмо от 12 април 2007 г. до Комисията.

               (9)

               В съответствие с член 9, параграф 1 от Основния регламент при оттегляне на жалба процедурата може да бъде прекратена, освен когато прекратяването не е в интерес на Общността.

               (10)

               Комисията счете, че настоящата процедура следва да бъде прекратена тъй като при разследването не бяха открити никакви доводи, които да указват, че такова прекратяване не би било в интерес на Общността. Заинтересованите страни бяха съответно информирани и им беше дадена възможност за коментари. Не бяха получени никакви коментари, които да сочат, че това прекратяване не би било в интерес на Общността.

               (11)

               Следователно Комисията заключи, че антидъмпинговата процедура във връзка с вноса на някои телевизионни камери с произход от Япония следва да се прекрати без налагане на антидъмпингови мерки.

               (12)

               Мерките, предвидени в настоящото решение, са в съответствие със становището на Консултативния комитет,

         ПРИЕ НАСТОЯЩОТО РЕШЕНИЕ:
   Член единствен
   Антидъмпинговата процедура във връзка с вноса на някои телевизионни камери с произход от Япония се прекратява.

      Съставено в Брюксел на 4 юли 2007 година.

            За Комисията

         Peter MANDELSON

            Член на Комисията

      (1)  OВ L 56, 6.3.1996 г., стр. 1. Регламент, последно изменен с Регламент (ЕО) № 2117/2005 (ОВ L 340, 23.12.2005 г., стр. 17).

      (2)  ОВ С 117, 18.5.2006 г., стр. 8.

      (3)  ОВ L 244, 29.9.2000 г., стр. 38. Регламент, последно изменен с Регламент (ЕО) № 1909/2006 (ОВ L 365, 21.12.2006 г., стр. 1).

      (4)  ОВ L 365, 21.12.2006 г., стр. 7.

      (5)  Виж стр. 1 от настоящия брой на Официален вестник.


title: 2009/980/ЕС: Решение на Комисията от 17 декември 2009 година за разрешаване на здравна претенция относно въздействието на водноразтворим доматен концентрат върху тромбоцитната агрегация и за предоставяне на защита на частни данни в съответствие с Регламент (ЕО) № 1924/2006 на Европейския парламент и на Съвета (нотифицирано под номер C(2009) 10113) (Текст от значение за ЕИП)

text:
               18.12.2009

               BG

               Официален вестник на Европейския съюз

               L 336/55

      РЕШЕНИЕ НА КОМИСИЯТА

   от 17 декември 2009 година
   за разрешаване на здравна претенция относно въздействието на водноразтворим доматен концентрат върху тромбоцитната агрегация и за предоставяне на защита на частни данни в съответствие с Регламент (ЕО) № 1924/2006 на Европейския парламент и на Съвета
   (нотифицирано под номер C(2009) 10113)
   (само текстът на английски език е автентичен)
   (текст от значение за ЕИП)
   (2009/980/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1924/2006 на Европейския парламент и на Съвета от 20 декември 2006 г. относно хранителни и здравни претенции за храните (1), и по-специално член 18, параграф 4 от него,
   като има предвид, че:

               (1)

               По силата на Регламент (ЕО) № 1924/2006 здравните претенции за храните са забранени, освен ако не са разрешени от Комисията в съответствие с посочения регламент и не са включени в списъка на разрешените претенции.

               (2)

               В Регламент (ЕО) № 1924/2006 се предвижда също, че заявленията за разрешение на здравни претенции могат да бъдат подавани от ръководителите на хранителни предприятия до националния компетентен орган на дадена държава-членка. Националният компетентен орган препраща валидните заявления на Европейския орган за безопасност на храните (ЕОБХ), наричан по-нататък „органът“.

               (3)

               След получаването на заявление органът незабавно информира за него останалите държави-членки и Комисията и излиза със становище по въпросната здравна претенция.

               (4)

               Комисията се произнася относно разрешаването на здравните претенции, като взема предвид становището на органа.

               (5)

               С цел да се насърчат иновациите, разрешение за здравни претенции, които са основани на новоразработени научни сведения и/или които включват искане за защита на частни данни, се дава посредством ускорена процедура. В съответствие с член 21 от Регламент (ЕО) № 1924/2006, когато по искане за защита на частни данни от страна на заявителя Комисията предложи да се ограничи ползването на подобни данни в полза на заявителя, периодът на валидност на това ограничение изтича след пет години.

               (6)

               Във връзка с постъпило заявление от Provexis Natural Products Ltd., подадено на 7 януари 2009 г. на основание член 13, параграф 5 от Регламент (ЕО) № 1924/2006, от органа бе поискано да излезе със становище относно здравна претенция, свързана с въздействието от водноразтворим доматен концентрат (WSTC) I и II върху активността на тромбоцитите в кръвта на лица с добро здравословно състояние (Запитване № EFSA-Q-2009-00229) (2). Изразената от заявителя претенция беше формулирана по следния начин: „Способства за поддържането на добър кръвоток и благоприятства доброто кръвообращение“.

               (7)

               На 28 май 2009 г. Комисията и държавите-членки получиха научното становище на органа, който въз основа на предоставените данни достига до заключението, че е установена причинно-следствена връзка между употребата на WSTC I и II и поддържането на нормална тромбоцитна агрегация. При условие че бъде преформулирана, като се вземе предвид по-специално изискването, посочено в член 5, параграф 2, буква а) от Регламент (ЕО) № 1924/2006, претенцията следва да бъде считана за съответстваща на изискванията на Регламент (ЕО) № 1924/2006 и следва да бъде включена в списъка на Общността на разрешените претенции.

               (8)

               Една от целите на Регламент (ЕО) № 1924/2006 е да се гарантира, че здравните претенции съдържат вярна, ясна, достоверна и полезна за потребителя информация и че формулировката и представянето се съобразяват с това. Следователно когато формулировката на претенции, използвана от заявителя, има същото значение за потребителя като това на разрешена здравна претенция, тъй като при тях е налице същата връзка като съществуващата между дадена категория храни, дадена храна или една от нейните съставки, и здравословното състояние на ползващия ги, те следва да се подчиняват на същите условия за използване, като посочените в приложението към настоящото решение.

               (9)

               В становището си органът посочва, че не би могъл да направи заключението си без да разгледа деветте проучвания, заявени от заявителя като съдържащи частни данни.

               (10)

               След като получи становището на органа, Комисията отново се обърна към заявителя с искане за допълнителни разяснения относно предоставената обосновка във връзка с деветте проучвания, за които той твърди, че съдържат частни данни, и по-специално във връзка с „изключителното право на позоваване“, посочено в член 21, параграф 1, буква б) от Регламент (ЕО) № 1924/2006. Беше направена оценка на всички доводи, предоставени от заявителя. Беше счетено, че изискванията, определени в член 21, параграф 1 от Регламент (ЕО) № 1924/2006, са изпълнени за седемте непубликувани проучвания. Следователно научните данни и другата информация, включена в седемте проучвания, не могат да бъдат използвани в полза на последващ заявител за период от пет години, считано от датата на разрешението, в съответствие с условията, определени в член 21, параграф 1 от посочения регламент. За двете проучвания, които са били публикувани преди подаването на заявлението за разрешаване на здравната претенция (3), се приема, че тъй като проучванията са били публикувани и предоставени на широката общественост, тяхната защита не е обоснована в светлината на целите на Регламент (ЕО) № 1924/2006, сред които е и тази да се защитят инвестициите на иноваторите за събиране на информация и данни, обосноваващи заявление по смисъла на същия регламент, и следователно такава защита не следва да им бъде предоставена.

               (11)

               При изготвянето на мерките, предвидени в настоящото решение, бяха взети предвид коментарите на заявителя, получени от Комисията по силата на член 16, параграф 6 от Регламент (ЕО) № 1924/2006.

               (12)

               Бяха проведени консултации с държавите-членки,

         ПРИЕ НАСТОЯЩОТО РЕШЕНИЕ:
   Член 1
   Здравната претенция, посочена в приложението към настоящото решение, се включва в списъка на Общността на разрешените претенции, както е предвидено в член 13, параграф 3 от Регламент (ЕО) № 1924/2006.
   Член 2
   Ползването на научните данни и другата информация, които присъстват в проучванията, посочени в приложението към настоящото решение, е ограничено в полза на заявителя за период от пет години, считано от датата на разрешението, при условията, определени в член 21, параграф 1 от Регламент (ЕО) № 1924/2006.
   Член 3
   Адресат на настоящото решение е Provexis Natural Products Ltd., Thames Court, 1 Victoria Street, Windsor, Berkshire, SL4 1YB, Обединено кралство.

      Съставено в Брюксел на 17 декември 2009 година.

            За Комисията

         Androulla VASSILIOU

            Член на Комисията

      (1)  ОВ L 404, 30.12.2006 г., стр. 9.

      (2)  The EFSA Journal (2009 г.) 1101, стр. 1-15.

      (3)  O’Kennedy, N., Crosbie, L., Whelam, S., Luther, V., Horgan, G., Broom, J.I., Webb, D.J., Duttaroy, A.K., Effects of tomato extract on platelet function: a double-blinded crossover study in healthy humans, The American Journal of Clinical Nutrition, 2006, Vol. 84, pp. 561-569 and O’Kennedy N., Crosbie, L., van Lieshout, M., Broom, J.I., Webb, D.J., Duttaroy, A.K., Effects of antiplatelet components of tomato extract on platelet function in vitro and ex vivo: a time-course cannulation study in healthy humans, The American Journal of Clinical Nutrition, 2006, Vol. 84, pp. 570-579.

      ПРИЛОЖЕНИЕ

                  Заявител — адрес

                  Хранително вещество, вещество, храна или категория храна

                  Претенция

                  Условия за използването на претенцията

                  Условия и/или ограничения за използването на храната и/или допълнително твърдение или предупреждение

                  Частни данни, чието използване е ограничено в полза на заявителя

                  Номер на становището на ЕОБХ

                  Provexis Natural Products Ltd., Thames Court, 1 Victoria Street, Windsor, Berkshire, SL4 1YB, Обединено кралство

                  Водноразтворим доматен концентрат (WSTC) I и II

                  Водноразтворимият доматен концентрат (WSTC) I и II спомага за поддържането на нормална тромбоцитна агрегация, което допринася за добрия кръвоток.

                  Информация за, потребителя за това че полезното действие настъпва при дневна консумация на 3 g WSTC I или на 150 mg WSTC II в най-много 250 ml плодов сок, ароматизирана напитка или кисело-млечна напитка (освен силно пастьоризираните)

                              1.

                              O’ Kennedy N, Crosbie L, van Lieshout M, Broom JI, Webb DJ, Duttaroy AK, 2003a. Persistence of the antiplatelet effect of a single dose of WSTC equivalent to 2 fresh tomatoes over a 24-hour timecourse. REC № 02/0269

                              2.

                              O’ Kennedy et al. 2003b. A 42-day randomised, controlled and double-blinded crossover study to evaluate effects of daily WSTC consumption on platelet function, coagulation and some baseline CVD risk markers. REC № 03/0177.

                              3.

                              O’ Kennedy et al. 2005. Effects of overconsuming Sirco®, a one-a-day fruit juice drink containing 12g/L WSTC, on platelet function in healthy subjects. REC № 05/S0802/77.

                              4.

                              O’ Kennedy et al. 2006c. A pilot study to compare the antiplatelet effects of WSTC in healthy subjects, after consumption in two different food matrices. REC № 06/S0802/60.

                              5.

                              O’ Kennedy et al. 2007. A randomised, controlled and double-blinded crossover study to compare the antiplatelet effects of three different formats of WSTC in healthy humans. REC № 07/S0801/13.

                              6.

                              Song V, Sheddon A, Horgan G and O’ Kennedy N. Anticoagulatory and anti-inflammatory activities of WSTC in platelets and endothelial cells. Ръкопис за представяне; 2008 г.

                              7.

                              Zhang F, Song V, Neascu M, Crosbie L, Duncan G, Horgan G, de Roos B and O’ Kennedy N. Flow cytometric and proteomic studies examining the effects of WSTC on platelet function in vitro. Непубликувано, 2007/2008 г.

                  Q-2009-00229


title: 2009/194/ЕО: Решение на Европейския парламент от 22 април 2008 година относна освобождаването от отговорност във връзка с изпълнението на общия бюджет на Европейския съюз за финансовата 2006 година, раздел VII — Комитет на регионите

text:
               31.3.2009

               BG

               Официален вестник на Европейския съюз

               L 88/83

         РЕШЕНИЕ НА ЕВРОПЕЙСКИЯ ПАРЛАМЕНТ
   от 22 април 2008 година
   относна освобождаването от отговорност във връзка с изпълнението на общия бюджет на Европейския съюз за финансовата 2006 година, раздел VII — Комитет на регионите
   (2009/194/ЕО)
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2006 година (1),
   като взе предвид окончателните годишни отчети на Европейските общности за финансовата 2006 година — том I (C6-0368/2007) (2),
   като взе предвид годишния доклад на Комитета на регионите пред органа по освобождаването от отговорност относно вътрешните одити, осъществени през 2006 г.,
   като взе предвид годишния доклад на Сметната палата за изпълнението на бюджета за финансовата 2006 година и специалните доклади на Сметната палата, придружени от отговорите на проверените институции (3),
   като взе предвид декларацията, гарантираща точността на отчетите, както и законосъобразността и редовността на извършените операции, предоставена от Сметната палата съгласно член 248 от Договора за ЕО (4),
   като взе предвид член 272, параграф 10 и членове 274, 275 и 276 от Договора за ЕО,
   като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол (A6-0095/2008),

               1.

               Освобождава от отговорност генералния секретар на Комитета на регионите във връзка с изпълнението на бюджета на Комитета на регионите за финансовата 2006 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейските общности, Сметната палата, Европейския омбудсман и на Европейския надзорен орган по защита на данните и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ L 78, 15.3.2006 г.

      (2)  ОВ C 274, 15.11.2007 г., стр. 1.

      (3)  ОВ C 273, 15.11.2007 г., стр. 1.

      (4)  ОВ C 274, 15.11.2007 г., стр. 130.

      (5)  ОВ L 248, 16.9.2002 г., стр. 1.
    ---documentbreak---

               31.3.2009

               BG

               Официален вестник на Европейския съюз

               L 88/84

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 22 април 2008 година,
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2006 година, раздел VII — Комитет на регионите
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2006 година (1),
   като взе предвид окончателните годишни отчети на Европейските общности за финансовата 2006 година — том I (C6-0368/2007) (2),
   като взе предвид годишния доклад на Комитета на регионите пред органа по освобождаването от отговорност относно вътрешните одити, осъществени през 2006 г.,
   като взе предвид годишния доклад на Сметната палата за изпълнението на бюджета за финансовата 2006 година и специалните доклади на Сметната палата, придружени от отговорите на проверените институции (3),
   като взе предвид декларацията, гарантираща точността на отчетите, както и законосъобразността и редовността на извършените операции, предоставена от Сметната палата съгласно член 248 от Договора за ЕО (4),
   като взе предвид член 272, параграф 10 и членове 274, 275 и 276 от Договора за ЕО,
   като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол (A6-0095/2008),

               1.

               Отбелязва, че през 2006 г. Комитетът на регионите (КР) е разполагал с бюджетни кредити за поети задължения в общ размер от 74 391 953,27 EUR (2005 г.: 69 570 456,32 EUR), със степен на усвояване от 97,94 %;

               2.

               Отбелязва, че след въвеждането на счетоводната отчетност на базата на текущо начисляване, считано от 1 януари 2005 г., финансовите отчети на КР показват отрицателен финансов резултат за финансовата 2006 година (8 306 761 EUR) и идентични стойности (101 124 165 EUR) активи и пасиви;

               3.

               Приветства подписването през декември 2007 г. на ново споразумение за административно сътрудничество между ЕИСК и Комитета на регионите (КР) за периода от 2008 до 2014 г.; изразява своето убеждение, че сътрудничеството между двете институции ще бъде изгодно от финансова гледна точка за европейските данъкоплатци;

               4.

               Приветства ясния ангажимент на двата комитета към целта за хармонизиране на своите стандарти за вътрешен контрол въз основа най-добрите практики, както и всички други съответни финансови процедури, свързани със съвместните служби;

               5.

               Отбелязва, че съгласно новото споразумение най-важните области (инфраструктура, ИТ и телекомуникации, както и превод, включително съставянето на документи) остават отговорност на съвместните служби, докато ограничен брой услуги като вътрешните услуги, социалната и медицинската служба, библиотеката и предпечатната подготовка са разделени;

               6.

               Настоява обаче, че това разделение следва да бъде без отражение върху бюджета и поради това призовава двата комитета да направят съвместен анализ като част от средносрочния преглед, така че да преценят дали разместването на ресурсите е довело до ползи и за двете страни; призовава двата комитета да информират Парламента за миниспоразуменията за сътрудничество в областите, засегнати от разделението;

               7.

               Посочва забележката на Европейската сметна палата в параграф 10.19 от горепосочения годишен доклад, че във връзка с обществените поръчки са се проявили някои слабости при управлението и контрола; отбелязва със загриженост високия процент на процедури с договаряне вместо покани за представяне на оферти при всички разходи за обществени поръчки; приветства все пак информацията, предоставена от съвместните служби, според която, за повечето от услугите, свързани със сградите, които преди това са били възложени след процедури с договаряне, са били подписани нови договори след обявяването на покани за представяне на оферти или такива процедури са в ход;

               8.

               Приветства в този контекст създаването в рамките на общите служби на отдел „Договори“, който подпомага всички оперативни отдели в съвместните служби в областта на обществените поръчки; отбелязва, че съгласно новото споразумение службата за проверки на съвместните служби се прехвърля към съответните собствени служби на всеки един от комитетите;

               9.

               Отбелязва, че съгласно отговорите на съвместните служби на въпросника на докладчика, със заемането на сградите „Remorqueur“ и „Van Maerlant“ през 2007 г. 92 % от общото офис пространство на комитетите е вече заето и техните нужди от офис пространство са задоволени за следващите години;

               10.

               Отбелязва, във връзка с обновяването на фоайето на сградата „Montoyer“, че в своя доклад вътрешният одитор на ЕИСК заключава, че не намира елементи, които да предполагат, че налагането на глоба за закъснялото завършване на фоайето е неоправдано; отбелязва, че този доклад е бил изпратен на Европейската служба за борба с измамите (OLAF) и че това не е довело до последващи действия, които да са известни на ЕИСК или КР;

               11.

               Отбелязва, че през 2006 г. службата за проверка е прехвърлена от отдел „Бюджет и финанси“ към отдел „Обща администрация“ с оглед допълнително укрепване на принципа за разделяне на функциите и независимостта на тази служба; отбелязва още, че КР счита, че е извършил задоволителен брой последващи проверки през 2006 г. и е изискал от всички свои служби да проверят 5 % от всички досиета през 2007 г.; приветства факта, че КР е увеличил значително ресурсите и капацитета на своята служба за финансова проверка;

               12.

               Счита за изключително важно проверките, извършвани например от разпоредителите с бюджетни кредити, проверителите или одиторите, да бъдат достатъчно строги; подчертава в този контекст важността от достатъчен брой произволни проверки във всички сектори като допълнение за няколкото стратегически сектори, които са с по-висок риск;

               13.

               Посочва забележката на Сметната палата в параграф 10.23 от горепосочения годишен доклад, че в рамките на процедурата за последващи проверки администрацията на КР е установила, че при една национална делегация възстановената на членовете ѝ сума за пътни разноски (самолетни билети) на базата на ръкописни фактури от туристическа агенция е била средно с 83 % по-висока от определената от самолетната компания цена за използвания билет;

               14.

               Отбелязва, че в тази връзка администрацията на КР проведе обстойно разследване по този въпрос, което приключи през юли 2007 г. и чиито резултати, според Сметната палата, не доказват обосноваността на изплатените за административни разходи суми;

               15.

               Отбелязва със задоволство, че КР реши да изисква спазването на редица условия за възстановяване и преустанови възстановяването на суми, което се основава на закупени при предишните условия пътни документи; приветства факта, че като предохранителна мярка КР уведоми OLAF за промените в последващите проверки и приетите от администрацията на КР мерки;

               16.

               Отбелязва, че вътрешният одит на преводите на възнаграждения, който приключи през 2006 г. и който включваше задълбочен преглед на всички извършени преводи, показа, че „съществуват слабости по отношение на принципа за разделяне на функциите в тази област (функции за иницииране и вътрешна проверка) и контролната среда е трябвало да се ползва с по-голямо предимство предвид съществуващите рискове“; отбелязва още, че през февруари 2007 г. са извършени последващи действия съгласно препоръките на вътрешния одитор; настоятелно призовава администрацията на КР да гарантира пълното изпълнение на всички препоръки от одита;

               17.

               Отбелязва, че след разследване OLAF установи, че осем от извършените преводи не отговарят на законовите изисквания и препоръча надплатените суми да бъдат възстановени от съответните длъжностни лица; отбелязва със задоволство, че всички суми са били възстановени до началото на 2007 г.; отбелязва още, че OLAF препоръча откриването на дисциплинарно производство за шестима служители, като за пет от тях е предал досиетата на белгийските власти;

               18.

               Отбелязва, че по искане от белгийските власти назначаващият орган на КР отне имунитета на засегнатите длъжностни лица на 6 юли 2007 г., за да могат те да бъдат разпитани от властите; отбелязва още, че до настоящия момент администрацията на КР не е получила информация дали белгийските власти възнамеряват да предприемат последващи действия по тези досиета;

               19.

               Отбелязва със задоволство, че генералният секретар на КР започна административно разследване, което беше проведено от бивш заместник генерален директор на Комисията; посочва, че в два от петте случая, при които досиетата са предадени на властите, назначаващият орган на КР реши да открие дисциплинарно производство пред Дисциплинарния съвет; осъзнава, че съгласно Правилника за длъжностните лица окончателно решение в тези случаи може да се вземе само след издаването на окончателно решение от белгийски съд;

               20.

               Отбелязва, че в останалите три случая, назначаващият орган ще вземе решение за откриването на дисциплинарно производство веднага щом получи необходимата информация относно последващите действия, които белгийските власти възнамеряват да предприемат по тези досиета; отбелязва още, че в друг случай, в който OLAF не е предоставила досието на белгийските власти, назначаващият орган реши, в съответствие с препоръките от административното разследване, да отправи предупреждение към съответното длъжностно лице; повтаря искането си за стриктно преследване на нарушенията във всички случаи, в които може да се докаже поведение с цел измама;

               21.

               Призовава КР да обмисли възможността за съразмерни дисциплинарни мерки, ако резултатът от делата пред компетентния съд го изисква;

               22.

               Отбелязва със задоволство, че КР няма други специфични проблеми по отношение на наемането на персонал и че почти е запълнил квотата си, договорена с останалите институции.

      (1)  ОВ L 78, 15.3.2006 г.

      (2)  ОВ C 274, 15.11.2007 г., стр. 1.

      (3)  ОВ C 273, 15.11.2007 г., стр. 1.

      (4)  ОВ C 274, 15.11.2007 г., стр. 130.

      (5)  ОВ L 248, 16.9.2002 г., стр. 1.